Nordyemen (officielt Den Arabiske Republik Yemen) var i perioden 1962–1990 en stat på den Arabiske Halvø. Staten er efterfølgeren for Kongeriget Yemen og blev etableret efter et militærkup i 1962 mod den enevældige konge Muhammad al-Badr. Det førte til Borgerkrigen i Nordyemen i perioden 1962-1970 mellem kongens støtter, støttet af Jordan, Saudi-Arabien og Storbritannien på den ene side, og den nye militærregering, støttet af Ægypten og Sovjetunionen, på den anden side.